Byeenkomste Pretoria - Renaissance Gemeente
Ons vergader elke Sondag oggend 9:00 - 10:00 in Safari Tuinsentrum se kapel, op die hoek van Lynnwoodweg en Rubida-straat. Ons maak gebruik van prediking, stilte, musiek, sang en klassieke simbole. Dit bied ‘n veilige ruimte vir mense wat nuwe vrae vra maar ook tuis voel binne ‘n mistieke liturgie en styl. Dr. Abel Pienaar en Dr. Flip Schutte is hoofsaaklik verantwoordelik vir die byeenkomste. Omdat oop, eerlike soeke deel is van Renaissance se etos word daar ook gereeld na gassprekers geluister. Almal wat hulle kan identifiseer met vrydenke en eerlike soeke is baie welkom om die byeenkomste by te woon!
Kinderteater in samewerking met die dramastudente van TUT word tydens die byeenkomste op Sondae aangebied. Die kindertjies ouderdom 2-13 kuier en speel tydens die diens saam in die Impala saal (Safari). Ouers kan dus gerus hulle kinders saambring op ‘n Sondag. Let wel: Hierdie diens word nie op Sondae wat val op langnaweke, vakansiedae of in amptelike skoolvakansies aangebied nie.
Vanaf die N1, neem die afrit na Lynnwoodweg. Ry in die rigting weg vanaf Pretoria middestad, na die ooste se kant. Safari Kapel is ongeveer agt verkeersligte ver as mens eers oor die brug gery het. Safari Tuinsentrum is uit te ken aan hulle grasdakke. Die ingang vorm deel van die kruising met Rubida-straat. Ry eers in, en daarna nogal ver na links, agter-om die eerste geboue. Daar is parkering by die kapel. Daar word elke Sondag sekuriteit vir motors voorsien.
Grade, Minute, Sekondes: 25°46'03"S